wannaphong/clean_thaiwikipedia huggingface dataset:
# บังเกด
เทศบาลบังเกด (อีโลกาโน: Ili ti Bangued) เป็นเทศบาลระดับที่ 1 และเป็นเมืองศูนย์กลางของจังหวัดอาบรา ประเทศฟิลิปปินส์ ในปี ค.ศ. 2015 มีประชากร 48,163 คน

 ภูมิศาสตร์ 
บังเกดเป็นเทศบาลที่ไม่มีทางออกสู่ทะเล มีอาณาเขตยาวเป็นแนวเหนือ-ใต้ และมีแม่น้ำอาบราไหลผ่าน ตั้งอยู่ทางภาคตะวันตกของจังหวัด บังเกดมีอาณาเขตติดต่อกับจังหวัดอีโลโคสนอร์เตและเทศบาลดังกลาสทางทิศเหนือ ติดกับเทศบาลลาปัซ, ตายุม และปีนาร์รูเบีย ทางทิศตะวันออก ติดกับเทศบาลซันอีซิโดรทางทิศใต้ และติดกับเทศบาลลังกีเดนและปีดีกันทางทิศตะวันตก

เทศบาลบังเกดมีพื้นที่ 105.70 ตารางกิโลเมตร ซึ่งคิดเป็น 2.54% ของพื้นที่ทั้งจังหวัด ภูมิประเทศส่วนใหญ่เป็นภูเขา ระดับความสูงโดยเฉลี่ยอยู่ที่  เหนือระดับน้ำทะเล ในตอนเหนือมีระดับความสูง  ส่วนในตอนใต้มีความสูง  เนินเขาที่สำคัญได้แก่เนินเขาคาซามาตา ซึ่งถูกประกาศให้เป็นอุทยานแห่งชาติ

บังเกดสามารถเชื่อมต่อทางหลวงแห่งชาติอาบรา-อีโลโคสซูร์จากทิศตะวันตก ทางหลวงอาบรา-คาลิงกาจากทิศตะวันออกเฉียงเหนือ และทางหลวงอาบรา-อีโลโคสนอร์เตจากทิศเหนือ ที่นี่อยู่ห่างจากมะนิลา , ห่างจากบาเกียว  และห่างจากบีกัน
# ฟาโรห์เปดูบาสท์ที่ 1
เปดูบาสท์ที่ 1 หรือ เปดูบาสทิสที่ 1 เป็นฟาโรห์ในอียิปต์บนแห่งอียิปต์โบราณในช่วงศตวรรษที่ 9 ก่อนคริสตกาล ซึ่งเป็นที่รู้กันว่าเป็นคู่แข่งทางการการเมืองในอียิปต์กับฟาโรห์ทาเคลอตที่ 2 และเป็นข้อเท็จจริงที่ว่าฟาโรห์เปดูบาสท์ที่ 1 เป็นที่รู้จักครั้งแรกในฐานะของผู้ปกครองท้องถิ่นเมืองธีบส์ในปีที่ 11 ของการปกครองของฟาโรห์ทาเคลอตที่ 2 ฟาโรห์เปดูบาสท์ที่ 1 ปกครองอียิปต์เมื่อ 835 หรือ 824 ปีก่อนคริสตกาลDavid Aston, Takeloth II, A King of the Herakleopolitan Theban Twenty-Third Dynasty Revisited: The Chronology of Dynasties 22 and 23 in 'The Libyan Period in Egypt: Historical and Cultural Studies into the 21st-24th Dynasties: Proceedings of a Conference at Leiden University 25–27 October 2007,' G. Broekman, RJ Demaree & O.E. Kaper (eds), Peeters Leuven 2009, pp.25-26 ฟาโรห์เปดูบาสท์ได้ถูกบันทึกว่าเป็นบรรพบุรุษของชาวลิเบียและปกครองอียิปต์เป็นระยะเวลา 25 ปีตามที่มาเนโธได้กล่าวไว้ ซึ่งพระองค์สถาปนาเป็นฟาโรห์ปกครองธีบส์ในปีที่ 8 ของการครองราชย์ของฟาโรห์โชเชงค์ที่สาม และปีที่มากที่สุดของพระองค์คือปีที่ 23 ของรัชกาลของพระองค์ ซึ่งเปรียบเทียบกันก็เท่ากับปีที่ 31 ของการปกครองของฟาโรห์โชเชงค์ที่ 3 ที่เมืองทานิสจากราชวงศ์ที่ 22 แม้กระนั้นเนื่องจากฟาโรห์โชเชงค์ที่ 2 ควบคุมแค่เฉพาะอียิปต์ล่างในเมืองเมมฟิสและบริเวณดินดอนสามเหลี่ยมปากแม่น้ำไนล์ แต่ฟาโรห์เปดูบาสท์ที่ 1 และฟาโรห์โชเชงค์ที่ 3 ไม่ใช่คู่แข่งทางการเมืองและอาจจะสร้างความสัมพันธ์ทางทูตกันขึ้น พระโอรสของโชเชงค์ที่ 3 ที่รู้จักกันว่า ปาเซดบาสท์ B ได้สร้างประตูทางเข้าที่เมืองคาร์นักDavid Aston, Takeloth II-A King of the "Theban Twenty-Third Dynasty?", Journal of Egyptian Archaeology 75 (1989), p.150
# ป้อมเพชร
ป้อมเพชร เป็นป้อมที่ตั้งอยู่ทางฝั่งตะวันออกเฉียงใต้ของเกาะเมืองอยุธยา ในตำบลหอรัตนไชย อำเภอพระนครศรีอยุธยา จังหวัดพระนครศรีอยุธยา อยู่บริเวณบางกะจะ จุดบรรจบของแม่น้ำ 3 สายคือ แม่น้ำเจ้าพระยา แม่น้ำป่าสัก และแม่น้ำลพบุรี (ปัจจุบัน คือ แม่น้ำเจ้าพระยา) ป้อมเพชร เป็นป้อมสำคัญที่สุดในบรรดา 29 ป้อม ที่ในปัจจุบันหลงเหลืออยู่ 2 ป้อมเมื่อบุพเพอาละวาด ประวัติศาสตร์จึงมีชีวิต ทำหน้าที่ป้องกันข้าศึก ที่มาทางน้ำตรงมุมพระนคร สันนิษฐานว่าสร้างขึ้นในรัชสมัยสมเด็จพระมหาธรรมราชา พ.ศ. 2123
 
กรุงศรีอยุธยา สถาปนาเป็นราชธานีเมื่อ พ.ศ. 1893 กำแพงเมืองและป้อมเมื่อเริ่มสร้างนั้นทำจากไม้ ต่อมาในรัชสมัยสมเด็จพระมหาจักรพรรดิได้ขยายขอบเขตราชธานีไปถึงตลิ่งแม่น้ำ จึงได้มีการสร้างกำแพงด้วยอิฐและศิลาแลงขึ้น โดยใช้อิฐก่ออยู่บนคานไม้ ที่ทำหน้าที่เป็นฐานรองรับอยู่ด้านล่าง ป้อมเพชรก่อด้วยอิฐและศิลาแลง หนา 14 เมตร มีเชิงเทินใบเสมารวม 6.50 เมตร มีช่องปืนใหญ่ 8 ช่อง ที่ก่อเป็นรูปโค้งมนครึ่งวงกลม ลักษณะรูปทรงป้อม เป็นแบบ 6 เหลี่ยม ยื่นออกไปจากแนวกำแพงเมือง

คำให้การขุนหลวงวัดประดู่ทรงธรรม บรรยายถึงป้อมเพชรไว้ว่า "ป้อมปืนใหญ่ก่อด้วยศิลาแลงมั่งคงแข็งแรง สูง 3 วา 2 ศอก ป้อมนี้สูงกว่ากำแพงกรุง 2 ศอก มีชานชาลารอบป้อมกว้าง 3 วา มีกำแพงแก้วล้อมรอบชานป้อม มีประตูช่องกุฎข้างซ้ายป้อมประตู 1 ข้างขวาป้อมประตู 1 ประตูทั้งสองนั้นเดินออกตามชานป้อมใหญ่ได้รอบป้อม มีปืนแซกตามช่อง 8 กระบอก ชั้นล่างปืนใหญ่รางเกวียนบันจุทุกช่อง 16 กระบอก ป้อมใหญ่นี้มีชื่อ ป้อมเพชร ตั้งอยู่ตรงแม่น้ำตะลาดบางกระจะ"ออกแบบสุดอลัง! ป้อมเพชร บุพเพสันนิวาส บ้านเดิม ร.1 ต้นกำเนิดสกุลดัง ป้อมเพชรมีรูปร่างเหมือนหัวสำเภา คนแต่ก่อนเรียกย่านหัวสาระภา บริเวณนี้ยังเป็นย่านการค้าของชาวจีนตั้งแต่ป้อมเพชร มีตลาดใหญ่ (ย่านในไก่) ต่อเนื่องตลาดน้อย จนถึงวัดสุวรรณดาราราม (วัดทอง) ยังเป็นที่ตั้งหลักแหล่งเดิมของรัชกาลที่ 1 มีบรรพชนชื่อทองสุจิตต์ วงษ์เทศ : ท่าเรือนานาชาติ ย่านการค้า ยุคอยุธยา

หลังการเสียกรุงศรีอยุธยาครั้งที่สอง ป้อมเพชรยังคงเป็นด่านปราการสำคัญของเมือง พอถึงสมัยรัชกาลที่ 1 สร้างราชธานีแห่งใหม่ที่กรุงรัตนโกสินทร์ โปรดให้รื้อป้อม กำแพง นำอิฐเหล่านั้นมาสร้างเมืองใหม่ แต่ยังคงเหลือป้อมเพชรไว้ เพราะป้อมเพชรสร้างด้วยศิลาแลง จึงรื้อถอนลำบาก พระยาโบราณราชธานินทร์อธิบายไว้ว่า "จึงยังคงเหลืออยู่แต่ป้อมเพชร์กับป้อมประตูข้าวเปลือกข้างวัดท่าทราย แลเศษกำแพงที่หน้าวัดญาณเสนแห่งหนึ่ง เศษกำแพงมีประตูช่องกุฏิ์ที่ข้างวัดจีนตรงวัดพนัญเชิงข้ามแห่งหนึ่งเท่านั้น ตามสันเชิงเทินรากกำแพงที่รื้ออิฐไปราษฎรที่ตั้งบ้านเรือนอยู่ริมน้ำก็ถือเอาเป็นที่หลังบ้านของตนทั่วกัน"ป้อมเพชร ปราการปกป้องชาวอยุธยาที่ยังเหลืออยู่

ในสมัยรัชกาลที่ 6 ทรงโปรดเกล้าฯ พระราชทานนามสกุล ณ ป้อมเพชร์ ให้แก่ พระสมุทบุรานุรักษ์ (ขำ) ขณะประทับแรมที่อ่างศิลา พ.ศ. 2456 ด้วยบรรพบุรุษของพระสมุทบุรานุรักษ์  มีถิ่นฐานอยู่บริเวณป้อมเพชร"ป้อมเพชร"ปราการป้องศึกเข้า"พระนคร"สมัยกรุงศรีอยุธยา ต้นกำเนิด "สกุล"ดัง
# ไอเนตคาเวส
ไอเนตคาเวส หรือ ไอเนตคาเอส เป็นเจ้าหญิงชาวอียิปต์โบราณแห่งราชวงศ์ที่สามในช่วงสมัยราชอาณาจักรเก่า

เจ้าหญิงไอเนตคาเอส เป็นที่รู้จักกันดีแค่เพียงว่า เป็นพระราชธิดาของฟาโรห์ดโจเซอร์กับพระนางเฮเทปเฮอร์เนบติ และพระองค์เป็นพระราชนัดดาของฟาโรห์คาเซคเคมวีและพระนางนิมาอัตเทป, p.48

พระองค์ได้ถูกกล่าวถึงในแผ่นศิลาสลักในพิระมิดขั้นบันไดของฟาโรห์ดโจเซอร์ (ของเหล่านี้จะพบได้ในพิพิธภัณฑ์ต่างๆ) และหินศิลาสลักที่พบอยู่ที่เมืองเฮลิโอโพลิส (ตอนนี้อยู่ที่พิพิธภัณฑ์ในตูริน) ซึ่งปรากฎเป็นภาพของฟาโรห์ดโจเซอร์ขึ้นครองราชย์พร้อมภาพสลักขนาดเล็กกว่าสองรูปก็เป็นของพระนางเฮเทปเฮอร์เนบติและพระนางไอเนตคาเวสDodson & Hilton, pp.42,48
# มิสแกรนด์เลย
มิสแกรนด์เลย  เป็นการประกวดนางงามสำหรับผู้หญิงระดับจังหวัดเลยทางภาคอีสานของประเทศไทย จุดประสงค์เพื่อเข้าร่วมการประกวดเป็นแบบอย่างที่ดีในสังคมและเป็นกระบอกเสียงด้านต่างๆในประเทศไทย และผู้ที่ได้รับตำแหน่งมิสแกรนด์ไทยแลนด์ จะเป็นตัวแทนประเทศไทย ไปประกวดเวทีระดับนานาชาติ 
และได้จัดขึ้นเป็นประจำทุกปีตั้งแต่ปี 2016 และส่งประกวดเวทีใหญ่คือมิสแกรนด์ไทยแลนด์

สรุปผล
3rd runner-up อัจฉรีย์ ศรีสุข (2023)
Top 10 จิฬาภรณ์ ภูมิพัฒน์ (2019)

สถิติเข้ารอบ 2 ครั้ง

รางวัล

 ผู้ครองตำแหน่งมิสแกรนด์เลย
ปีผู้ดำรงตำแหน่งอายุ2025อะทิตยา ใจเที่ยง202024ภัทรพร สนธิภักดิ์28 2023 อัจฉรีย์ ศรีสุข 22 2022-2021 ชนากานต์ นาโสม 24 2020 ณัฐณิชา รุมชิง 20 2019 จิฬาภรณ์ ภูมิพัฒน์ 21 2018 ยุพลักษณ์ ลากุล 22 2017 วนัชพร อินทร์เพ็ชร์ 21 2016 พิมพ์ญาดา โพธิ์สาสิม 25

 ผลงานการประกวดมิสแกรนด์ไทยแลนด์
สัญลักษณ์สี

 มิสแกรนด์เลย 
ปีผู้ดำรงตำแหน่งตำแหน่งในการประกวดรางวัลพิเศษ2025อะทิตยา ใจเที่ยงUnplacedชุดประจำชาติยอดเยี่ยม
30คนสุดท้าย รอบ แกรนด์วอยซ์ลูกทุ่งมหาชน2024ภัทรพร
สนธิภักดิ์Unplaced 2023 อัจฉรีย์ ศรีสุข 3rd runner-up  
ป๊อปปูล่าโหวต
ขวัญใจช่างภาพสื่อมวลชน
มิสแกรนด์หมอลำไรส์ซิงสตาร์ X ระเบียบวาทะศิลป์
ขวัญใจมหาชนเชียงใหม่
รองอันดับ3 ขวัญใจเชียงใหม่ 2022 ชนากานต์ นาโสม Unplaced  colspan=4  2020 ณัฐณิชา รุมชิง Unplaced 
 นางงามผมสวย 2019 จิฬาภรณ์ ภูมิพัฒน์ Top 10 พีเพิล ช้อยส์ อวอร์ดส 2018 ยุพลักษณ์ ลากุล Unplaced  2017  วนัชพร อินทร์เพ็ชร์ Unplaced 2016 พิมพ์ญาดา โพธิ์สาสิม  Unplaced
# เจ้าชายยังนย็อง
เจ้าชายยังนย็อง (, 1394 — 7 กันยายน 1462) เจ้าชายแห่ง ราชวงศ์โชซ็อน พระราชโอรสพระองค์ใหญ่ใน พระเจ้าแทจงแห่งโชซ็อน รัชกาลที่ 3 เมื่อครั้งยังดำรงพระอิสริยยศเป็นเจ้าชายช็องอัน กับพระนางว็อนกย็อง พระมเหสีและเป็นพระเชษฐาของ พระเจ้าเซจงมหาราช และบรรพบุรุษของ อี ซึง-มัน นักเรียกร้องอิสรภาพชาวเกาหลีและประธานาธิบดีคนแรกของ เกาหลีใต้

 พระประวัติ 
พระองค์มีพระนามเมื่อแรกประสูติว่า ลีเจ หรือ อี เจ ใน ค.ศ. 1394 ต่อมาได้รับการสถาปนาขึ้นเป็นพระรัชทายาท หรือ วังเซจา (王世子 왕세자) พระองค์มีพระปรีชาสามารถทางด้าน วรรณกรรม และ อักษรวิจิตร พระองค์เห็นว่าพระองค์เองไม่มีความสามารถในการเป็นกษัตริย์และเชื่อว่าน่าจะเป็นเจ้าชายชุงนย็องพระอนุชาพระองค์เล็กที่มีความเหมาะสม พระองค์จึงตัดสินพระทัยสร้างความอับอายให้กับราชสำนักทำให้สูญเสียตำแหน่งเจ้าชายและอภิเษกกับหญิงสาวสามัญชนทำให้พระองค์ถูกเนรเทศอย่างเป็นทางการออกจากฮันยังในเดือนมิถุนายน ค.ศ. 1418 เจ้าชายฮโยรย็อง พระอนุชาพระองค์รองของเจ้าชายยังนย็องซึ่งรับตำแหน่งรัชทายาทสืบต่อมา มีความเห็นเช่นเดียวกันว่าเจ้าชายชุงนย็องเหมาะสมที่จะเป็นกษัตริย์มากกว่า จึงตัดสินพระทัยออกผนวชเป็นพระภิกษุ ซึ่งแผนการนี้ส่งผลให้เจ้าชายชุงนย็องได้ขึ้นสืบราชบัลลังก์เป็นพระเจ้าเซจงมหาราช ต่อมาเจ้าชายยังนย็องกลายเป็นนักเดินทางที่เร่ร่อนและพำนักอยู่บนภูเขา

 พระราชวงศ์ 

 พระบิดา: พระเจ้าแทจง (태종)
 พระมารดา: พระราชินีว็อนกย็อง ตระกูลมิน แห่งยอฮึง (เกาหลี: 원경왕후 민씨; ฮันจา: 元敬王后 閔氏, กันยายน 1337 – 12 กันยายน 1391)

 พระชายา พระโอรส พระธิดา 

 พระชายาซูซ็อง ตระกูลคิม (수성군부인 김씨)
 เจ้าหญิงชังรย็อง (재령군주)
 อี เก, เจ้าชายซุนซอง (이개 순성군)
 เจ้าหญิงยังช็อน (영천군주)
 อี โพ, เจ้าชายฮัมยาง (이포 함양군)
 อี ฮเย, เจ้าชายซอซาน (이혜 서산군)
 เจ้าหญิงยองพย็อง (영평현주)

 พงศาวลี
# สมเด็จพระราชินีเฮเทปเฮอร์เนบติ
สมเด็จพระราชินีเฮเทปเฮอร์เนบติ เป็นสมเด็จพระราชินีและพระมเหสีแห่งราชวงศ์ที่สามในช่วงราชอาณาจักรเก่าของอียิปต์โบราณ พระองค์เป็นพระมเหสีพระองค์เดียวที่เป็นพระมเหสีของฟาโรห์ฟาโรห์โจเซอร์, p.48

สมเด็จพระราชินีเฮเทปเฮอร์เนบติทรงอาจะเป็นพระราชธิดาในฟาโรห์คาเซคเคมวีที่พระสูติแต่สมเด็จพระราชินีนิมาอัตเทป ดังนั้นพระองค์ทรงอาจจะเป็นพระขนิฐาหรือพระขนิษฐาต่างมารดากับฟาโรห์โจเซอร์อีกด้วยDodson & Hilton, p.48

สมเด็จพระราชินีเฮเทปเฮอร์เนบติทรงมีพระราชธิดากับพระสวามีทรงพระนามว่า ไอเนตคาเอส ซึ่งได้ปรากฎอยู่ในแผ่นศิลาจารึกที่ค้นพบที่พีระมิดโจเซอร์ที่เมืองซัคคารา และภาพสลักที่เมืองเฮลิโอโพลิส ซึ่งสลักเป็นภาพทั้งสามพระองค์Dodson & Hilton, pp.46-48
# เอ.เซียน
A.cian (ฮันกึล: 에이션; pronounced Asian shortened from Asia of Ace and Musician) is a South Korean บอยกรุ๊ป  จากต้นสังกัด Wings Entertainment (ต้นสังกัดเดิม ISS Entertainment) in โซล, เกาหลีใต้.  สมาชิก 4 คน : จองซัง, ฮยอกจิน, ซังฮยอน และจิน.โอ   เปิดตัว  28 กันยายน 2555  ด้วยเพลง "Stuck"  มีชื่อแฟนคลับว่า "A.ura". 

สมาชิก
ปัจจุบัน
 จองซัง  Jungsang (정상)
 ฮยอกจิน Hyeokjin (혁진)
 ซังฮยอน Sanghyun  (상현)
 จิน.โอ Jin.O (진오)

อดีตสมาชิก
 U-Tae (우태)
 Seulgi (슬기)
 Chanhee (찬희)
 Crooge (크루지)
 ไฮเดน (히든)
 โลเจ  ลี อึยจิน Lo-J (로제이)
 Sehee (세희)

ระยะเวลาสมาชิก

ผลงาน
อีพี
 Title Album details Peak chart positions KOR StuckReleased: October 5, 2012 
Label: Wings Entertainment, CJ E&M
Formats: CD, digital download —Re-released: November 24, 2012 (Hit)
Label: Wings Entertainment, CJ E&M
Formats: CD, digital download 81"—" denotes releases that did not chart.

อัลบั้ม ซิงเกิล
 Title Album details Peak chart positions KOR OuchReleased: October 31, 2014
Label: Wings Entertainment, Mono Music Korea
Formats: CD, digital download — RelAcianReleased: April 27, 2015
Label: Wings Entertainment, Mono Music Korea, LOEN Entertainment
Formats: CD, digital download —"—" denotes releases that did not chart.

ซิงเกิลโปรโมต
 Title Year Peak chart  positions Album KOR "Stuck" 2012 — Stuck "Hit" — Hit "Love At First Sight" (첫눈에 반했어) 2013 —  "So Happy Together" (우리 둘이) 2014 — Ouch "Ouch" — "Somebody To Love" 2015 — rowspan="2"  "Magic Girl" (마녀시대) — "Driving" — RelAcian "Just Leave" (그냥 떠나가) — "Touch" (손이가요) 2016 — rowspan="2"  "Take Care In Summer" (여름아 부탁해)  feat. Lee Subin and Highteen —"—" denotes releases that did not chart.

References

แหล่งข้อมูลอื่น
# เร็วฟ้าผ่า
เร็วฟ้าผ่า  ภาพยนตร์ฮ่องกงแนวแอ็คชั่นที่ออกฉายเมื่อวันที่ 1 กันยายน ค.ศ. 1995 นำแสดงโดย เฉินหลง และกำกับโดย กอร์ดอน ชาน ในช่วงต้นของการเข้าฉายที่อเมริกาเหนือเป็นที่รู้จักในชื่อ เรดฮีท

ภาพยนตร์เรื่องเร็วฟ้าผ่าได้เซ็ทฉากให้มีการแข่งขันรถยนต์ทั่วโลกนอกจากนี้ในภาพยนตร์ยังใช้ภาษาในการสื่อสารถึง 3 ภาษาคือ จีนกวางตุ้ง ญี่ปุ่น และอังกฤษและเนื่องจากเฉินหลงได้รับบาดเจ็บที่ขาระหว่างถ่ายทำภาพยนตร์เรื่อง ใหญ่ฟัดโลก  ทำให้ต้องใช้สตั๊นท์แมนในบางฉากเช่นในฉากร้านปาจิงโกะที่ญี่ปุ่นเขาต้องใช้นักแสดงแทนในการถ่ายแบบมุมกว้าง

 เนื้อเรื่องย่อ 
เรื่องราวของ อาหัว หรือ อัลเฟร็ด (เฉินหลง) ช่างเครื่องที่มีอาชีพเสริมเป็นนักแข่งรถได้เข้ามาช่วยตำรวจฮ่องกงจัดการกับแก๊งรถซิ่งผิดกฎหมายของนักแข่งรถวายร้ายสุดอันตรายอย่าง คูการ์ (ทอร์สเท่น นิคเคิล) วันหนึ่งอาหัวทราบข่าวจากนักข่าวสาว เอมี่ (ยฺเหวียน หย่งอี๋) ว่ารถแข่งของเขาถูกขโมยไป{มั่ว รถไม่ได้ถูกโขมย แต่น้องสาวถูกลักพาตัว}เขาจึงติดตามไปจนทราบว่าเป็นฝีมือของคูการ์ทำให้คูการ์ไม่พอใจบุกไปทำลายอู่ซ่อมรถและทำร้ายพ่อของอาหัว (ฉู่ เยียน) จนได้รับบาดเจ็บพร้อมกับจับน้องสาวของเขา 2 คนคือ Dai Mui และ Sai Mui เป็นตัวประกันและได้ท้าอาหัวแข่งรถที่ญี่ปุ่น

อาหัวพร้อมกับทีมงานรวมถึงเอมี่ต้องเดินทางไปแข่งรถที่ญี่ปุ่นตามคำท้าของคูการ์โดยได้ร่วมมือกับตำรวจอินเตอร์โพลอย่าง สตีฟ แคนนอน (ไมเคิล หว่อง) ในการจัดการกับวายร้ายอย่าง คูการ์
# วี่น-มหยิ่น
วี่น-มหยิ่น (เกิด 8 พฤศจิกายน พ.ศ. 2494) เป็นนักการเมืองชาวพม่า อดีตประธานาธิบดีพม่า ตั้งแต่วันที่ 29 มีนาคม พ.ศ. 2561 ถึง 1 กุมภาพันธ์ พ.ศ. 2564 เขาเป็นสมาชิกสภาผู้แทนราษฎรพม่า และ เป็นอดีตประธานสภาผู้แทนราษฎรตั้งแต่วันที่ 1 กุมภาพันธ์ พ.ศ. 2559 จนถึงวันที่ 21 มีนาคม พ.ศ. 2561

 ประวัติ 
วี่น-มหยิ่น เกิดที่เขตอิรวดี ประเทศพม่า จบการศึกษาที่มหาวิทยาลัยย่างกุ้ง คณะวิทยาศาสตร์ สาขาภูมิศาสตร์ สมรสกับ โช โช
# ตำบลหลวงเหนือ
หลวงเหนือ เป็นตำบลในอำเภองาว จังหวัดลำปาง เป็นตำบลศูนย์กลางการปกครอง เศรษฐกิจ และการค้าของอำเภองาว

 ที่ตั้งและอาณาเขต 
ตำบลหลวงเหนือมีอาณาเขตติดต่อกับอำเภอข้างเคียง ดังนี้
 ทิศเหนือ ติดกับตำบลนาแก
 ทิศตะวันออก ติดกับตำบลบ้านแหง และตำบลแม่ตีบ
 ทิศใต้ ติดกับตำบลหลวงใต้
 ทิศตะวันตก ติดกับตำบลนาแก
 ประวัติ 
ตำบลหลวงเหนือเดิมเป็นตำบลเก่าแก่และที่มีพื้นที่กว้างขวางขนาดใหญ่ ในวันที่ 29 กรกฎาคม พ.ศ. 2490 ทางราชการจึงได้แบ่งจัดปกครองท้องที่โดยแยกพื้นที่หมู่ 1–6 (ในขณะนั้น) ของตำบลหลวงเหนือ ไปตั้งเป็น ตำบลหลวงใต้ และแยกพื้นที่หมู่ 12 (ในขณะนั้น) ของตำบลหลวงเหนือ ไปรวมกับท้องที่บางส่วนของตำบลปงเตา ตำบลบ้านอ้อน ไปตั้งเป็น ตำบลนาแก วันที่ 29 กรกฎาคม พ.ศ. 2490

ตำบลหลวงเหนือมีการจัดองค์กรปกครองส่วนท้องถิ่นในพื้นที่ครั้งแรกโดยแยกพื้นที่หมู่บ้านดอนไชย (บริเวณที่ว่าการอำเภองาวเดิม) บ้านศรีป้าน บ้านคุ้ม บางส่วนของบ้านใหม่ จัดตั้งเป็น สุขาภิบาลดอนไชย วันที่ 20 กันยายน พ.ศ. 2499 ในวันที่ 20 กันยายน พ.ศ. 2499 ต่อมาในปี พ.ศ. 2516 ส่วนเฉพาะนอกเขตสุขาภิบาลดอนไชย ได้แก่ บางส่วนของบ้านใหม่ บ้านสบแหง และบ้านทุ่งโป้ มีการจัดตั้งเป็น สภาตำบลหลวงเหนือ วันที่ 24 สิงหาคม พ.ศ. 2516 ต่อมาได้จัดยกฐานะสภาตำบลหลวงเหนือ เป็นองค์การบริหารส่วนตำบลหลวงเหนือ ในวันที่ 25 ธันวาคม พ.ศ. 2539 วันที่ 25 ธันวาคม พ.ศ. 2539โดยมีตั้งสำนักงานบริเวณสี่แยกบ้านหนองเต่า-บ้านใหม่  ถนนภานุรังษี เยื้องสำนักงานการไฟฟ้าอำเภองาวเดิม

ปี พ.ศ. 2542 สุขาภิบาลดอนไชยได้รับการยกฐานะเป็น เทศบาลตำบลดอนไชย วันที่ 24 กุมภาพันธ์ พ.ศ. 2542 มีผลตามกฎหมาย ต่อมาในวันที่ 9 กรกฎาคม พ.ศ. 2547 ทางกระทรวงมหาดไทยได้ประกาศยุบรวมองค์การบริหารส่วนตำบลหลวงเหนือรวมเข้ากับเทศบาลตำบลดอนไชย วันที่ 9 กรกฎาคม พ.ศ. 2547 เนื่องจากนโยบายกระทรวงมหาดไทย  ให้ดำเนินการยุบรวมสภาตำบลทั้งหมดและองค์การบริหารส่วนตำบลใดที่มีจำนวนประชากรไม่ถึงสองพันคน โดยให้ยุบรวมพื้นที่เข้ากับองค์การบริหารส่วนตำบลหรือหน่วยงานการบริหารราชการส่วนท้องถิ่นที่มีพื้นที่ติดต่อกันภายในเขตอำเภอเดียวกัน

ต่อมาได้เปลี่ยนชื่อจากเทศบาลตำบลดอนไชย เป็น เทศบาลตำบลหลวงเหนือ เมื่อวันที่ 26 สิงหาคม พ.ศ. 2548 มติเห็นชอบให้เปลี่ยนแปลงชื่อเทศบาลตามที่กรมส่งเสริมการปกครองท้องถิ่นเสนอ โดยมีผลในวันที่ 13 ธันวาคม ปีเดียวกัน

 ชุมชนในเขตเทศบาล 
หมู่ 1 ชุมชนสบแหง

หมู่ 2 ชุมชนศรีป้าน

หมู่ 3 ชุมชนบ้านคุ้ม

หมู่ 4 ชุมชนหนองเต่า ดอนไชย จำบอน

หมู่ 5 ชุมชนบ้านใหม่

หมู่ 6 ชุมชนทุ่งโป้

 โครงสร้างพื้นฐาน 

 การขนส่ง 

1.ถนนพหลโยธิน(สายเก่า)

2.ถนนวังซ้าย(สายเก่า)

3.ถนนดอนไชยวัฒนา

4.ถนนสุขประชาสรรค์

5.ถนนภานุรังษี

6.ถนนวิฑิตหรรษา

7.ถนนจันทร์เวชอนุรักษ์

8.ถนนกองคำ

9.ถนนมิ่งเมือง

 การศึกษา 

สถานศึกษาในเขตเทศบาลตำบลหลวงเหนือ มีดังนี้

สังกัดสำนักงานเขตพื้นที่การศึกษาประถมศึกษาลำปาง เขต 1
 โรงเรียนอนุบาลงาว(ภาณุนิยม)
 โรงเรียนบ้านหลวงเหนือวิฑิตตานุกูล

สังกัดสำนักงานเขตพื้นที่การศึกษามัธยมศึกษาลำปาง ลำพูน
 โรงเรียนประชารัฐธรรมคุณ

สังกัดสำนักงานการศึกษาเอกชน
 โรงเรียนดอนไชยวิทยา
 โรงเรียนวิฑิตธรรมคุณอุปถัมภ์

สังกัดสำนักงานเทศบาลตำบลหลวงเหนือ
 ศูนย์พัฒนาเด็กเล็กเทศบาลตำบลหลวงเหนือ

 การสาธารณสุข 

โรงพยาบาลงาว โรงพยาบาลชุมชนประจำอำเภอขนาด 40 เตียง

 แหล่งข้อมูลอื่น 
 เว็บไซต์เทศบาลตำบลหลวงเหนือ
# ใหญ่ทับใหญ่
ใหญ่ทับใหญ่  ภาพยนตร์ฮ่องกงแนวแอคชั่นผสมตลกกำกับโดย หงจินเป่า ซึ่งได้ร่วมแสดงในฐานะนักแสดงสมทบนำแสดงโดย เฉินหลง และ ริชาร์ด นอร์ตัน ซึ่งภาพยนตร์เรื่องนี้ออกฉายในฮ่องกงเมื่อวันที่ 31 มกราคม ค.ศ. 1997

 เนื้อเรื่องย่อ 
เรื่องราวของผู้สื่อข่าวสาวทางทีวี ไดอาน่า (กาบริเอเล ฟิซแพทริค) ที่เกิดไปบันทึกภาพขณะเกิดการซื้อขายโคเคนระหว่างแก๊งมาเฟียอิตาลีกับแก๊งข้างถนนนาม เดอะเดมอนส์ พร้อมกับเหตุการณ์ที่ จานคาร์โล (ริชาร์ด นอร์ตัน) หัวหน้าแก๊งมาเฟียลงมือฆ่า แกร๊ง หัวหน้าแก๊งข้างถนนเข้าโดยบังเอิญทำให้จานคาร์โลสั่งลูกน้องไปแย่งชิงวิดีโอเทปม้วนนี้จากไดอาน่าและได้จับตัว ริชาร์ด ตากล้องคู่หูของไดอาน่าไปทำให้เธอต้องขอความช่วยเหลือจาก แจ๊คกี้ (เฉินหลง) พ่อครัวทางทีวีให้ช่วยพาเธอหนีจากแก๊งมาเฟีย
# เดอะบีกินนิง (เพลงวันโอเคร็อก)
"เดอะบีกินนิง"  เป็นซิงเกิลลำดับที่ 7 ที่ออกจำหน่ายโดยวันโอเคร็อก แทร็กแรกซึ่งคือเพลงชื่อเดียวกับซิงเกิลได้นำไปใช้เป็นเพลงประกอบภาพยนตร์ รุโรนิเค็งชิง ซิงเกิลนี้ได้รับการรับรองซิงเกิลดิจิทัลดาวน์โหลดในระดับทองจากสมาคมผู้ประกอบกิจการเพลงแห่งประเทศญี่ปุ่น อันเนื่องมาจากมียอดจำหน่ายถึง 100,000 ชุด รวมถึงติดชาร์ตอันดับที่ 2 ในบิลบอร์ดเจแปนฮอต 100 และติดในชาร์ตนานถึง 45 สัปดาห์ นอกจากนี้ เพลงนี้ยังติดอันดับที่ 5 ในชาร์ตออริคอน และติดในชาร์ตนานถึง 20 สัปดาห์

  รายการเพลง 
เพลงทั้งหมดประพันธ์โดยทะกะฮิโระ โมะริตะ
# สะพานรถไฟอามารูเบะ
สะพานรถไฟอามารูเบะ  เป็นสะพานรถไฟในเมืองคามิ อำเภอมิกาตะ จังหวัดเฮียวโงะ สำหรับรถไฟ JR West สายหลักซังอิง ตั้งอยู่ระหว่างสถานีโยโรอิและสถานีอามารูเบะ

เดิมสะพานนี้เป็นสะพานโครงเหล็ก ซึ่งเปิดใช้เมื่อวันที่ 1 มีนาคม พ.ศ. 2455 จนถึงวันที่ 16 กรกฎาคม พ.ศ. 2553 และถูกก่อสร้างใหม่เป็นสะพานคอนกรีตซึ่งเปิดใช้เมื่อวันที่ 12 สิงหาคม พ.ศ. 2553
# แฟนฉันเป็นเงือก
แฟนฉันเป็นเงือก  เป็นละครโทรทัศน์ไทย แนว โรแมนติก-คอมเมดี-ดราม่า−แฟนตาซี สร้างโดย บริษัท เมคเกอร์ เค จำกัด สร้างจากบทประพันธ์ - บทโทรทัศน์โดย ธีระพัสตร์ ถนัดสอนสาร กำกับการแสดงโดย อดุลย์ ประยันโต นำแสดงโดย ธารา ทิพา, ภูริตา สุปินชุมภู, วัทธิกร เพิ่มทรัพย์หิรัญ, ปฤสยา เจริญเนติศาสตร์, วิชยุตม์ ลิ่มรัตนะมงคล,น้ำหนึ่ง สุทธิเดชานัยภาพฟิตติ้ง Mr.Merman แฟนฉันเป็นเงือกใครเป็นใคร! ใน “MR.MERMAN แฟนฉันเป็นเงือก” http://www.ch3thailand.comเหล่าชาวเงือกกำลังจะมา ใน Mr.Merman แฟนฉันเป็นเงือก เริ่มตอนแรก 2 เมษายนนี้ ทางช่อง 3

 นักแสดง 

 ตัวละคร  นักแสดงหลัก ศ. ดร.มหาสมุทร พิทักษ์ชล (ทะเล)  ธารา ทิพา ฟ้าฝน สกุลชลกานต์  ภูริตา สุปินชุมภู พายุ พิทักษ์ชล (พายุ)   วัทธิกร เพิ่มทรัพย์หิรัญ ศุกลรัตน์ มงคลสกลรัตน์ (ข้าวฟ่าง)  พิม (คนรักเก่าของพายุ)  ปฤสยา เจริญเนติศาสตร์ พลสิทธิ์ พิทักษ์ชล (แพลงตอน)  วิชยุตม์ ลิ่มรัตนะมงคล พลอยใส  น้ำหนึ่ง สุทธิเดชานัย น่านน้ำ กิจสมุทรไพศาล  เศรษฐพงศ์ เพียงพอ ดาริกา วงศากุล (ดาว)  ณัฐวรา วงศ์วาสนา ตัวละคร  นักแสดงสมทบ ศ.ดร.ชนะชล พลสวัสดิรักษ์  เดวิด อัศวนนท์ นุช  ดารณีนุช ปสุตนาวิน สาลี่  นลิน โฮเลอร์ ออมสิน  ปภังกร ฤกษ์เฉลิมพจน์ เหนือเมฆ  ริชาร์ด เกียนี่ ต้นไม้  ศศินทร์ เชาว์ ส้มซ่า  วีรกานต์ ภูวภิรมย์ขวัญ ตัวละคร  นักแสดงรับเชิญ ดร.วิทยา วิริยะปัญญา (ครูวิทยา)  โอลิเวอร์ พูพาร์ต หมอวิน  ดนัย จารุจินดา คุณป้าของฟ้าฝน  ปวีณา ชารีฟสกุล ลุงที่ช่วยทะเลกับฟ้าฝนหนี  วีระชัย หัตถโกวิท ท็อป  ณฉัตร จันทพันธ์ คุณแม่ของน่านน้ำ  นฤมล พงษ์สุภาพ ฟ้าฝน (วัยเด็ก)  ด.ญ.ชนัญญา เลิศวัฒนามงคล นักวิจัยทางวิทยาศาสตร์  จตุพร อนุโชค ผู้อำนวยการโรงเรียนนาวาสมุทร  วรธนพจน์ ตันติวิริยางกูร  นักการภารโรงโรงเรียนนาวาสมุทร  ชินธันย์ เธียรกิตติพงษ์ ลุง  สมบัติ วงศ์ทิพย์  ดร.วิทยา (วัยหนุ่ม)  ศ.ดร.ชนะชล (วัยหนุ่ม)  กรรมการบริษัทท่องเที่ยว SEA TRANS Corperation  ประพฤติธรรม คุ้มชาติ กรรมการบริษัทท่องเที่ยว SEA TRANS Corperation  โอภาส สุทธิเพียร

 การผลิต 
Mister Merman แฟนฉันเป็นเงือก เป็นละครแนวแฟนตาซีโรแมนติกดราม่า ซึ่งมีข้อแตกต่างไปจากละคร รักนี้หัวใจมีครีบ และ ครีบนี้หัวใจมีเธอ ซึ่งละครเรื่องนี้ไม่ได้มีความเกี่ยวข้องกับภาคต่อของสองเรื่องนี้แต่อย่างใด

เมคเกอร์ เคได้เลือกผู้กำกับการแสดงคือ กฤษณ์ ศุกระมงคล ซึ่งเขาได้เปิดเผยถึงการทำละครเรื่องนี้และได้วางโปรเจ็กต์ละครเรื่องนี้ไว้นานมากแล้ว แต่อุปสรรคในการถ่ายทำละครเรื่องนี้ก็คือหาตัวนักแสดงที่จะมาเล่นยากมาก เพราะต้องการจะโชว์ทักษะทางน้ำ ซึ่งเรื่องนี้จะต้องถ่ายทำอยู่ในน้ำประมาณ 40-50 เปอร์เซ็นต์ "โบ๊ท"ฟิตหุ่นอวดกล้ามล่ำในละคร "แฟนฉันเป็นเงือก"ท้าทาย-ลุยถ่ายใต้ทะเล อีกทั้งละครเรื่องนี้ยังมีหลากหลายแง่มุมและเรื่องราวใหม่ๆ เป็นครั้งแรกของเงือกหนุ่มในละครโทรทัศน์ไทยที่แฟนละครไม่ควรพลาดด้วยประการทั้งปวง “แฟนฉันเป็นเงือก”กับเรื่องที่ไม่ควรพลาด! http://www.ch3thailand.com
# โบนโตก (จังหวัดบูลูบุนดูคิน)
เทศบาลโบนโตก (อีโลกาโน: Ili ti Bontoc) เป็นเทศบาลระดับที่สอง และเป็นเมืองศูนย์กลางของจังหวัดบูลูบุนดูคิน ประเทศฟิลิปปินส์ ในปี ค.ศ. 2015 มีประชากร 24,643 คน

โบนโตกเป็นเมืองหลวงทางประวัติศาสตร์ของเขตบริหารคอร์ดิลเยรา นับตั้งแต่การจัดตั้งเขต เทศบาลมีการจัดเทศกาลที่สำคัญ ได้แก่ เทศกาลลังไอย์ ซึ่งจัดขึ้นทุก ๆ ปี โบนโตกยังเป็นบ้านของชนเผ่าโบนโตก ชนพื้นเมืองที่เคยมีข้อพิพาทกับกลุ่มเพื่อนบ้านจนถึงคริสต์ศตวรรษที่ 1930

 บารังไกย์
# สปอตไลท์ (เพลง)
SPOTLIGHT เป็นซิงเกิลในปี พ.ศ. 2561 ของ บุรินทร์ บุญวิสุทธิ์ ซึ่งเป็นการปล่อยเพลงในรอบ 7 ปี ประพันธ์เนื้อร้องโดย บุรินทร์ บุญวิสุทธิ์, ชนกันต์ รัตนอุดม แต่งทำนองโดย Cesar B. de Guzman และเรียบเรียงโดย บุรินทร์ บุญวิสุทธิ์, กันต์ รุจิณรงค์ และกวิน อินทวงษ์ ออกจำหน่ายในวันที่ 1 กุมภาพันธ์ พ.ศ. 2561

โดยมีคอนเซ็ปต์ Less Is More (เลส อิส มอร์) มาจากการทำงานกว่า 17 ปีในวงการ บุรินทร์ เคยใช้เสียงกว่าร้อยเสียงในหนึ่งเพลง พอยิ่งทำก็ยิ่งรู้ ยิ่งต้องปรับปรุง เปลี่ยนแปลง และพัฒนาไปเรื่อยๆ จนคิดได้ว่าสิ่งที่น้อยลง อาจจะมากขึ้นในความรู้สึกก็ได้

ความพิเศษของเพลงนี้คือ บุรินทร์เลือกใช้วิธีการบันทึกเสียงด้วยระบบ Reel-to-Reel ซึ่งเป็นเทคนิคการอัดเสียงสมัยเก่าก่อนที่จะเปลี่ยนเป็นระบบดิจิทัลแบบทุกวันนี้ เพื่อให้เพลง Spotlight มีกลิ่นอาย Old School ตามสไตล์ที่เขาหลงใหลมากที่สุด

ในพาร์ตดนตรี บุรินทร์ได้ร่วมงานกับนักดนตรีและคนทำงานเบื้องหลังระดับโลกหลายคน เช่น นาธาน อีสต์, จูปิเตอร์, อีริก เฟอร์กูสัน และเบอร์นี กรันแมน ซึ่งทุกคนเคยสร้างผลงานร่วมกับศิลปิน เช่น ไมเคิล แจ็คสัน, สตีวี วันเดอร์ และ Daft Punk มาแล้วเจ้าพ่อดิสโก้คัมแบ็ก! บุรินทร์ส่งเพลง Spotlight ต้อนรับการกลับมาในรอบ 7 ปี

ส่วนของ MV บุรินทร์ได้ทำงานร่วมกับ Frank Knitty - อาร์ตไดเรกเตอร์ / แอนิเมเตอร์ ชาวฮอลแลนด์ ที่เคยได้ผลิตผลงานให้กับแบรนด์แฟชั่นระดับโลกมาแล้ว ซึ่งสำหรับ MV เพลงสปอตไลท์นี้ Frank ได้บินมาประเทศไทยเพื่อกำกับการถ่ายด้วยตัวเอง และยังได้ "แพทริเซีย กู๊ด" มาร่วมแสดง

การตอบรับ
ชาร์ต
ชาร์ต (พ.ศ. 2561)อันดับสูงสุดอีเอฟเอ็ม ชาร์ต 100 ท็อป แอรเพลย์EFM Top AirPlay 100 เพลง ที่ถูกเปิดมากที่สุดบนหน้าปัดวิทยุในประเทศไทย ประจำวันที่ 17 กุมภาพันธ์ 256151แคตเรดิโอ ชาร์ตท็อป 30Cat 30 อัพเดทเพลงชาร์ตประจำสัปดาห์ของแคทเรดิโอ 4 - 10 March 20185
# แคมป์เลกบ็อตทอม
แคมป์เลกบ็อตทอม  เป็นการ์ตูนทีวีแอนิเมชันของประเทศแคนาดา ออกอากาศครั้งแรกเมื่อวันที่  โดยออกอากาศทางช่องเทเลตูน ส่วนในสหรัฐอเมริกา ออกอากาศทางช่องดิสนีย์เอ็กซ์ดี เมื่อวันที่  และส่วนในประเทศไทย ออกอากาศทางช่องดิสนีย์แชนแนล

ตัวละคร
 McGee
 Gretchen Grietchelson
 Squirt
 Sawyer
 Armand
 Rosebud
 Jordan Buttsquat
 Suzi
 Slimey
รายชื่อตอน
# แบนด์แคมป์
แบนด์แคมป์  เป็นบริษัทเพลงออนไลน์สัญชาติอเมริกัน ก่อตั้งในปี 2007 โดย อีธาน ไดมอนด์ (อดีตประธาน Oddpost) ชอว์น กรันเบอร์เกอร์ โจ โอลต์ และ นีล ทักเกอร์ มีสำนักงานใหญ่อยู่ที่ซีแรนซ์ รัฐแคลิฟอร์เนีย แบนด์แคมป์เปิดตัวอย่างเป็นทางการในปี 2008 ที่อนุญาตให้ศิลปินสามารถจำหน่ายและขายเพลงในรูปแบบไมโครไซต์ ส่วนใหญ่มักเป็นศิลปินอินดี้
# คาร์ล ฟ็อน อ็อสซีเอ็ทซ์คี
คาร์ล ฟ็อน อ็อสซีเอ็ทซ์คี  เป็นนักสันตินิยมชาวเยอรมัน และได้รับรางวัลโนเบลสาขาสันติภาพ เมื่อปี 1935 จากการที่เขาเปิดโปงการฟื้นแสนยานุภาพของเยอรมนีRichard J. Evans, The Third Reich in Power 1933–1939, Penguin Books, p. 153;  

ในปี 1931 เขาเปิดโปงข้อมูลของโครงการลับที่ชื่อว่า "อับไทลุง เอ็ม" (Abteilung M) ซึ่งชี้ว่าเยอรมนีได้ละเมิดสนธิสัญญาแวร์ซายโดยการเตรียมก่อตั้งกองทัพอากาศ และมีการฝึกฝนนักบินในดินแดนของสหภาพโซเวียต เขาถูกจับกุมและถูกตัดสินว่ามีความผิดฐานกบฏต่อแผ่นดินและฐานจารกรรม ศาลให้ลงโทษจำคุกสิบแปดเดือน แต่เขาถูกจำคุกจริงเพียงสิบสองเดือน และได้รับการอภัยลดโทษเนื่องในเทศกาลคริสมาสต์ 1932 

มกราคม 1933 หลังเขาได้รับการปล่อยตัวเพียงหนึ่งเดือน ฮิตเลอร์ก็ได้ดำรงตำแหน่งนายกรัฐมนตรี และเริ่มระบอบเผด็จการ กระนั้นเขายังคงวิจารณ์ฮิตเลอร์ไม่หยุด ส่งผลให้เขาถูกจับกุมและถูกขังในเรือนจำชปันเดา และต่อมาถูกส่งตัวเข้าค่ายกักกันใกล้อ็อลเดินบวร์ค ต่อมาในปี 1936 เขาป่วยเป็นวัณโรคและถูกส่งตัวเข้าโรงพยาบาลในกรุงเบอร์ลินจนกระทั่งเสียชีวิตในปี 1938

ในปี 1990 โรซาลินเดอ ลูกสาวของเขา เรียกร้องให้มีการพิจารณาคำพิพากษาใหม่ ศาลาศาลสหพันธ์มีคำพิพากษายืนตามเดิม ศาลมองว่าอ็อสซีเอ็ทซ์คีได้กระทำความผิดจริง
# 546 ปีก่อนคริสตกาล
2 ปีก่อนพุทธศักราช ใกล้เคียงกับ ก่อน ค.ศ. 546

 เหตุการณ์ 
 ลิเดีย ถูกพิชิตโดย เปอร์เซีย

 เกิด 

 ถึงแก่กรรม 
 เธลีส นักปราชญ์ชาวกรีก